open-index/open-wikipedia-markdown huggingface dataset:
Richard Donner

**Richard Donner** (oik. **Richard Donald Schwartzberg**, 24. huhtikuuta 1930 New York, New York, Yhdysvallat – 5. heinäkuuta 2021) oli yhdysvaltalainen elokuvaohjaaja, joka tunnetaan parhaiten toimintaelokuvistaan.

## Uran alku

Donnerin ohjaajaura alkoi television palveluksessa. Vuonna 1961 hän ohjasi ensimmäisen teatterielokuvansa *[[X-15 lähtövalmis]]*, jonka pääosassa nähtiin Charles Bronson. Yhteistyö Bronsonin kanssa jatkui vuonna 1969 valmistuneen *[[Raju romanssi]]* -draamakomedian myötä. Vuotta aikaisemmin valmistui Donnerin ohjaama *[[Salt and Pepper]]* -komedia, joka sai pari vuotta myöhemmin jatko-osan Jerry Lewisin ohjauksessa. Donner jatkoi pääosin televisiotöissä, kunnes vuonna 1976 ensi-iltansa saanut kauhuelokuva *[[Ennustus (elokuva)|Ennustus]]* muodostui hitiksi. Se voitti Oscarin musiikistaan ja keräsi yli 60 miljoonan dollarin lipputulot, kun tuotantokustannuksia kertyi vain 2,8 miljoonaa dollaria.

Donnerin seuraava ohjaustyö *[[Teräsmies (vuoden 1978 elokuva)|Teräsmies]]* (1978) oli suurhitti, joka keräsi yli 300 miljoonan dollarin lipputulot maailmanlaajuisesti. Elokuva sai kolme Oscar-ehdokkuutta ja voitti erikois-Oscarin erikoistehosteistaan. Donner valittiin elokuvan ohjaajaksi Steven Spielbergin ja Guy Hamiltonin kieltäydyttyä. Hän sai ohjattavakseen myös elokuvan jatko-osan, mutta elokuvan ollessa jo kuvausvaiheessa hänet korvattiin Richard Lesterillä. Vasta vuonna 2006 Donnerin versio elokuvasta julkaistiin.

Donner jatkoi hittien ohjaajana 1980-luvullakin, ja lähes poikkeuksetta hänen elokuvansa olivat menestyksiä. Steven Spielbergin ja Chris Columbusin kirjoittama *[[Arkajalat]]* oli Donnerin suurin ohjaustyö ennen *[[Tappava ase]]* -toimintakomediaa, jolle Donner ohjasi menestyksekkäästi kolme jatko-osaa (*[[Tappava ase 2]]*, *[[Tappava ase 3]]* ja *[[Tappava ase 4]]*). *[[Maverick (elokuva)|Maverick]]*- ja *[[Salaliittoteoria (elokuva)|Salaliittoteoria]]*-hitit olivat niin ikään Mel Gibsonin tähdittämiä Donner-elokuvia. 2000-luvulla Donner on ohjannut elokuvat *[[Aikamatka (elokuva)|Aikamatka]]* ja *[[16 Blocks]]*.

## Filmografia
Richard Donnerin ohjaustyöt:

## Lähteet

## Aiheesta muualla
* 
*
Suomen Majakkaseura

**Suomen Majakkaseura – Finlands Fyrsällskap ry** on vuonna 2003 perustettu yhdistys, jonka tarkoituksena on edistää Suomen historiallisten majakkarakennusten sekä muiden merenkulun turvalaitteiden, kuten loistojen ja pookien, suojelua ja säilyttämistä. Seura myös edustaa Suomea kansainvälisessä alan harrastajien yhteisössä.

Seura jakaa vuosittain *Vuoden Loistavin Teko* -tunnustuksen yhteisölle tai henkilölle, joka on ansioitunut merenkulun kulttuuriperinteen säilyttämisessä.

## Projektit
### Gustavsvärn

Vuodesta 2005 lähtien seura on kunnostanut ja entisöinyt Gustavsvärnin linnoitus- ja majakkasaarella sijaitsevaa sumusireeninhoitajan asuinrakennusta, joka on vuokrattu Metsähallitukselta. Kesäkaudella seuran talkoolaiset tarjoavat matkailijoille opastusta linnoitussaaren historiasta.

### Märket

Vuonna 2007 seura käynnisti projektin Märketin luodolla sijaitsevan Märketin majakan pelastamiseksi ja kunnostamiseksi. 30 vuoden kylmillään olon aikana majakka oli sääolosuhteiden vaikutuksesta ehtinyt rapistua pahaan kuntoon. Miehitystä pidetään talkoovoimin kesäkauden aikana, ja talkoolaiset tarjoavat opastusta luodolle saapuville matkailijoille.

## Lähteet

## Aiheesta muualla
* Majakkaseuran kotisivut
Käärmeenkielet

**Käärmeenkielet** (*Ophioglossum*) on saniaisten suku, johon kuuluu 25&ndash;30 lajia. Nämä kasvavat eri puolilla maailmaa, enimmäkseen trooppisilla ja subtrooppisilla alueilla. Käärmeenkielet ovat saaneet nimensä itiöpesäkkeitä kannattelevasta, käärmeen kielen näköisestä lehdestään.

Kasvi muistuttaa elämäntavoiltaan sieniä, joiden kanssa se elääkin läheisessä symbioosissa. Se saattaa viettää vuosia maan alla elävänä mehevänä juurakkona, joka kerää energiaa sienijuurtensa avulla. Silloin tällöin se kasvattaa maanpinnalle sileän lehden, ja joinakin kertoina lehden mukana maasta nousee myös itiöpesäkkeistö.

Käärmeenkielillä on enemmän kromosomeja kuin millään muulla eliöllä: 1&nbsp;260 kappaletta. Se on monien muiden kasvien tapaan polyploidinen, ja sillä arvioidaan olevan ainakin 10 sarjaa kromosomeja.

## Käärmeenkielilajeja
* *[[pikkukäärmeenkieli|Ophioglossum azoricum]]* – pikkukäärmeenkieli
* *[[portugalinkäärmeenkieli|Ophioglossum lusitanicum]]* – portugalinkäärmeenkieli
* *[[hiekkakäärmeenkieli|Ophioglossum polyphyllum]]* – hiekkakäärmeenkieli
* *[[isokäärmeenkieli|Ophioglossum vulgatum]]* – isokäärmeenkieli eli käärmeenkieli

## Lähteet

## Aiheesta muualla
* Suomen Lajitietokeskus: Käärmeenkielet – ''Ophioglossum''
* Savela, M: Käärmeenkielet (''Ophioglossum'')
Martin Petrov

**Martin Petjov Petrov** (, s. 15. tammikuuta 1979 Vratsa, Bulgaria) on bulgarialainen jalkapalloilija. Hän oli pelipaikaltaan keskikenttäpelaaja. Hän pelasi vuonna 2014 päättyneellä urallaan kotimaansa lisäksi Sveitsin, Saksan, Espanjan ja Englannin pääsarjoissa. Hän pelasi Bulgarian maajoukkueessa 90 ottelua.

## Ura

Petrov aloitti ammattilaisuransa vuonna 1996 TsSKA Sofiassa, josta siirtyi kahden menestyksekkään kauden jälkeen sveitsiläiseen Servetteen. Saksan Bundesliigan Wolfsburg osti numerolla 17 pelaavan Petrovin vuonna 2001. 116 Wolfsburg-ottelun ja 28 maalin jälkeen espanjalaisjoukkue Atlético Madrid osti keskikenttäpelaajan 12 miljoonalla eurolla kesällä 2005. Atléticossa Petrov ehti pelata vain yhden täysimittaisen kauden. Lokakuussa 2006 saatu vakava polven eturistisiteen vamma piti Petrovin poissa pelikentiltä melkein koko kauden 2006–2007. Kesällä 2007 Atléticon hankittua riveihinsä Luis Garcían ja Simão Sabrosan Petrov katsoi parhaaksi siirtyä Sven-Göran Erikssonin valmentamaan Manchester Cityyn, jossa vakituista peliaikaa olisi varmemmin tarjolla. Vuonna 2010 hän siirtyi Boltoniin, josta vaihtoi tammikuussa 2013 Espanyoliin. Uransa päätteeksi hän pelasi vielä kotimaassaan TsSKA Sofiassa.

Petrov pelasi Englannin Valioliigassa 119 ottelua, joissa hän teki 16 maalia, ja Saksan Bundesliigassa 116 ottelua, joissa hän teki 28 maalia. Sveitsin Superliigassa hän pelasi 76 ottelua ja teki 22 maalia. Espanjan La Ligassa hän pelasi 57 ottelua ja teki kolme maalia.

Petrov edusti Bulgarian maajoukkuetta 90 kertaa ja teki maaotteluissaan 19 maalia. Hän edusti Bulgariaa vuoden 2004 EM-kilpailuissa, joissa hän pelasi avauskokoonpanossa joukkueensa kaikki kolme ottelua ja teki Italiaa vastaan Bulgarian ainoan maalin koko turnauksessa.

## Lähteet
* 
* 

### Viitteet
Gustavsvärn

**Gustavsvärn** (ent. **Eldskär**) on kalliosaari Hangon Tulliniemen kaakkoispuolella noin kolmen kilometrin päässä Hangosta lounaaseen.

Saarella sijaitsee majakkatorni, linnoitteen raunio ja sumusireenin hoitajan entinen asunto, jota nykyisin käytetään majoitustilana. Sumusireenin hoitajan asuntoa käytetään yöpymiseen. Käyttöoikeus on Majakkaseuran talkoisiin osallistuvilla. 

Saari on kallioinen ja sen pintamaakerros on erittäin ohut, eikä sillä kasva puita, lukuun ottamatta muutamia pihlajia. Saaren jyrkät, äkkisyvät kalliorannat ovat suosittuja sukelluskohteita. Äkkisyvien rantojen vuoksi purjelaivat kiinnittyivät saaren rannoille; tästä on edelleen nähtävillä kallioon hakattuja rautarenkaita. Veden syvyys saaren ympärillä on 20–30 metriä. Saaren pituus on 200 metriä ja leveys yli 100 metriä.

Krimin sodan aikana saarta puolusti parisataa miestä. Saarella on enimmillään vuosina 1900–1939 ollut asukkaina kolme perhettä, joilla oli 15 lasta. Kaksi miehistä toimi majakanvartijoina ja yksi oli sumusireeninhoitaja.

Kalliossa on kuninkaan monogrammi majakan perustamisen ajalta. Kallioista on lohkottu linnoitukseen käytettyä kiviainesta. Lisäksi saari yritettiin räjäyttää 27. elokuuta 1854, kun Venäjän vallanpitäjät katsoivat, että sen ylläpito oli liian kallista eikä sillä ollut riittävästi sotilaallista merkitystä. Räjäytysyritykseen käytettiin 10&nbsp;000 kiloa mustaa ruutia. Kymmenkunta vuotta myöhemmin 1865 saarelle tuli kuitenkin johtoloisto, ja siitä alkaen valot ovat ohjanneet laivojen kulkua Hangon vesillä.

Linnoitusta pommitettiin talvisodan aikana. Sodan jälkeen se vuokrattiin Neuvostoliitolle osana Hangon vuokra-aluetta. Venäläiset kaivoivat Gustavsvärnin muurien sisäpuolelle korsuja, mutta niitä ei ole enää jäljellä. Vuokra-alue palautettiin 4. joulukuuta 1941.

## Lähteet

## Kirjallisuutta
* 
* 

## Aiheesta muualla

* Sijainti ja kuvaus. Metsähallitus.
* Hankoniemen sotaisa historia. Metsähallitus.
* 
* 
*
Noidanlukot

**Noidanlukot** eli **niittynoidanlukot** (*Botrychium*) on saniaisten suku. Ne ovat pienikokoisia kasveja, joilla on mehevä juurakko ja siitä ilmaan nouseva itiöitä levittävä varsi. Jotkin lajit viettävät ison osan elämästään lähes kokonaan maan alla, ja hankkivat ravintoa symbioosissa sienien kanssa.

## Yleiskuvaus
Noidanlukkojen tieteellinen nimi *Botrychium* (ja *Botrys*) viittaa suvun lajien itiöpesäkeversoihin, ne muistuttavat rypäleterttua. Noidanlukkoja on 55 lajia, joista seitsemää on tavattu Suomessa. Ne ovat saaneet suomenkielisen nimensä etenkin ketonoidanlukon avainta muistuttavasta muodosta. Niitä on pienen koon ja piilottelevan kasvutapansa vuoksi vaikea löytää. Vuosittain noidanlukkojen esiintyminen vaihtelee, parhaaksi niille on arveltu alkukesästä kosteaa ja lämmintä kesää.

Suomen lajeista viisi on uhanalaisia ja kaksi silmälläpidettäviä. Ne ovat harvinaistuneet, koska tyypilliset kasvupaikat, laitumet ja hakamaat, ovat katoamassa.

## Lajeja
Suomessa tavattavat noidanlukkolajit:
* Ahonoidanlukko (*Botrychium multifidum*, syn. *Sceptridium multifidum*)
* Ketonoidanlukko (*Botrychium lunaria*)
* Lehtonoidanlukko (*Botrychium virginianum*, syn. *Botrypus virginianus*)
* Pikkunoidanlukko (*Botrychium simplex*)
* Pohjannoidanlukko (*Botrychium boreale*)
* Saunionoidanlukko (*Botrychium matricariifolium*)
* Suikeanoidanlukko (*Botrychium lanceolatum*)

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Suomen Lajitietokeskus: Niittynoidanlukot (''Botrychium'')
*
*Kaleva: Noidanlukkoja etsitään koko maassa
*Metsähallitus: Noidanlukot
*Yle: Noidanlukko saa raavaan miehen kaiken huomion
*Den virtuella floran: ''Botrychium'' 
*ITIS: ''Botrychium'' 
*United States Department of Agriculture (USDA): ''Botrychium'' 
*Flora of China: ''Botrychium''
Maude Flanders

**Maude Flanders** oli kuvitteellinen hahmo animaatiosarjassa *[[Simpsonit]]*. Hän oli Simpsonien naapurissa asuvan Flandersin perheen äiti ja Ned Flandersin ensimmäinen vaimo, jonka lapsia olivat Rod ja Todd Flanders. Mauden ääninäyttelijänä toimi Maggie Roswell.

Maude Flanders esiintyi ensi kerran 2. tuotantokauden jaksossa ”Naapurukset”. Hän kuoli 11. tuotantokauden jaksossa ”Autoilun uhri”, minkä jälkeen häntä on nähty vain satunnaisesti takaumissa ja enkelinä tai haamuna.

## Luonne
Maude on kotiäiti, joka toisinaan työskentelee Flandersien perheyrityksessä, Vasuri-kaupassa. Maude on yhtä kiihkouskovainen kuin miehensä Ned. Heidän avioliittonsa on onnellinen, koska he ovat kiinnostuneita samoista asioista ja jakavat saman maailmankatsomuksen. Maudella ei kuitenkaan ole Nedin loputonta kärsivällisyyttä ja hyväntahtoisuutta: siinä missä Ned haluaa aina ajatella vain parasta naapureistaan Simpsoneista, Maude saattaa joskus puhua selän takana pahaa Homerista ja jopa Margesta. Homer vaikuttaa joissain jaksoissa himoitsevan salaa naapurinsa vaimoa, mutta pääasiassa hän pitää Maudea ärsyttävänä samoista syistä kuin Nediä.

## Kuolema ja sen jälkeen

Maude Flandersin ääninäyttelijä Maggie Roswell jäi pois *Simpsoneista* vuonna 1999 ajauduttuaan palkkakiistaan tuotantoyhtiö Foxin kanssa. Näyttelijä Marcia Mitzman Gaven palkattiin korvaamaan Roswell 11. kauden alusta alkaen ja hän ehti esittää Maudea muutamassa jaksossa, mutta käsikirjoittajat päättivät poistaa Mauden sarjasta kokonaan.

Maude kuoli 11. kauden jaksossa ”Autoilun uhri” kilpa-autoradan katsomossa sattuneessa oudossa onnettomuudessa. Etummaisella rivillä istuneen Homerin yllättäen kumartuessa cheerleaderien pienoistykillä ampumat t-paitapinkat osuivatkin ylärivillä seisoneeseen Maudeen, joka putosi takakaiteen yli alas maahan, eikä ambulanssi päässyt Homerin väärin pysäköidyn auton takia ajoissa paikalle. Ned Flandersin viimeinen lause Maudelle oli ”ei isoa pötköä”, sillä Maude oli hakemassa hänelle hot dogia.

12. kauden jaksossa ”Herran ylistys” Ned sai selville Mauden suunnitelleen eläessään raamattuaiheista teemapuistoa ja rakensi sen hänen muistokseen. Puisto kuitenkin jouduttiin lopulta sulkemaan kannattamattomana. Ristiriitaisesti Maude nähdään elävänä tulevaisuuteen sijoittuvassa 6. kauden jaksossa ”Lisan häät”, jonka tapahtumat tosin ovat vain ennustajan kertomusta.

Palkkakiistan sopimisen jälkeen Maggie Roswell palasi *Simpsonien* ääninäyttelijäksi 14. kaudelta alkaen, ja Maude on tämän jälkeen nähty sarjassa muutaman kerran haamuna tai enkelinä taivaassa sekä eräissä takaumajaksoissa, joista näkyvimmin hän oli esillä 27. kauden jaksossa ”Fland Canyon”. Mauden haamulla oli iso rooli myös 29. kauden jaksossa ”Bartin painajainen”.
Penguin Cafe Orchestra

**Penguin Cafe Orchestra** oli Simon Jeffesin johtama brittiläinen avant-garde-musiikkiryhmä, jonka musiikissa kuultiin vaikutteita niin klassisesta musiikista, folkista, ambientista, minimalismista kuin taiderockistakin. Jeffes oli itse opiskellut klassista kitaransoittoa ja hallitsi myös pianon. Musiikin sävy on tyypillisesti romanttinen ja minimalistinen, usein melankolissävytteinen.

Penguin Cafe Orchestra toimi 1970-luvulta aina vuoteen 1995 saakka. Jeffes kuoli 48-vuotiaana 1997. Hänen muusikkopoikansa Arthur Jeffes kokosi yhtyeen uudelleen vuonna 2007 soittamaan isä-Jeffesin kuoleman 10-vuotiskonsertin ja päätti sitten jatkaa yhtyeen ohjelmiston esittämistä oman tuotantonsa ohella aiempaa lyhyemmällä nimellä *Penguin Cafe*.

Simon Jeffes on kertonut enemmän tai vähemmän vakavissaan saaneensa idean musiikkityyliin ja yhtyeen perustamiseen syötyään kerran pilaantunutta kalaa Ranskassa. Hän oli ainut vakituinen jäsen yhtyeessä, loput soittajista koottiin aina eri projekteihin erikseen, pääosin klassisista muusikoista. PCO:n kappaleissa kuullaan hyvin monenlaisia instrumentteja erilaisista lyömäsoittimista ukuleleihin, viuluihin, haitareihin, äänitehosteisiin ja syntetisaattoreihin.

Albumi *Music from the Penguin Café* (1976) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*. Albumi on äänitetty kolmen vuoden kuluessa. Sen musiikkia kuvataan hakuteoksessa satiirisen kujeilevaksi ja pakahduttavan ihastuttavaksi sekoitukseksi, jossa on vaikutteita barokkimusiikista, popista, jazzista, minimalismista ja avantgardesta. Albumi julkaistiin Brian Enon Obscure-levymerkillä..

## Lähteet
Soppa-DVD

**Soppa-DVD** on 25. lokakuuta 2006 julkaistu tupla-DVD, joka sisältää Sleepy Sleepersin haastatteluja, musiikkivideoita, konserttitaltiointeja yms. visuaalista materiaalia. Paketin mukana tulee myös 28-sivuinen kirjanen.
## Levy 1
### Televisiossa
*Insinööri (1982)
*Hear Me Calling (1983)
*Järkee vai ei (1984)
*On se niin väärin (1985)
*Pipo päässä (1987)
*Nykäsen Matti (1988)
*Fiilaten ja höyläten (1988)
*Mä oon teddy (1989)
*Kaksi tapaa (1989)
*If you don´t protect (1989)

### Haistattelut
*A-studio (1977)
*Tulilinja (1990)
*Kuulustelu (2006)

### Iltatähti ([[1981]])
*Nein, nein, nein
*Hevi tappaa
*Keskiyön aikaan
*Haastattelu (J.Linnamaa)
### In Rio ([[1982]])
*Tell Him
*Swingin Chevy
*Sally Is Something Else
*Do You Love Me
*Russian Rock
*Highway
*Drinking Boys
*Engineer
*Too Drunk To Drive
*Come On Honey
*Batman & Robin
*City Heavy
*Hevi Kills
*La Bamba
### [[Viemäri-TV]] ([[1989]])
*Legendaarista pöntöntäytettä
## Levy 2
### Hollola ([[1981]])
*Viikonalkuäiti
*kuka mitä häh?
*Ilotyttö
*Hevi tappaa
### Dinosaurock ([[1988]])
*Ilman kossua pännii
*Ring ring
*Missä sitä ollaan oltu
*Get On
*Näitä polkuja tallaan
*Ilotyttö
*Pölkyllä päähän
*Sulle silmäni annan
*Tahdon olla sulle hellä
*Vesivehmaan jenkka
*Honkain keskellä / soittajapaimen
### Ankkarock ([[2003]])
Sleepy Sleepersin keikkataltiointi Ankkarock-festivaaleilta 2. elokuuta 2003.
*Tärisin mä täysin
*Pölkyllä päähän
*Mr. Dampax
*Näitä polkuja tallaan
*Bodya, sporttia, tsemppistä
*Järkee vai ei
*Missäs sitä ollaan oltu
*Lippulaulu
*Kuka mitä häh?
*Kaiken takana on nainen
*Syö lanttuva
*Mä joka päivä töitä teen

### Virgin Oil ([[2006]])
Sleepy Sleepersin keikkataltiointi Virgin Oil Co. -ravintolasta 20. toukokuuta 2006.
*Tärisin mä täysin
*Paskan möivät
*Pölkyllä päähän
*Mr.Dampax
*Bodya, sporttia ja tsemppistä
*Fiilaten ja höyläten
*On se niin väärin
*Väinö

### Fanisoppa
*Yleisön kuvaamaa materiaalia vuosien varrelta
### Duudsonit ([[2003]])
*Kooste Sliippareiden ja Duudsonien sekoilusta

## Aiheesta muualla

*sleepysleepers.fi - Soppa-DVD 
*FilmiFIN - Sleepy Sleepers - Soppa-DVD:n arvostelu 
*DVDINFO - Sleepy Sleepers - Soppa-DVD 
*Sue uutiset - Nyt ne Sliipparit sopan keittivät 
*Noise.fi : Uutiset - Sleepy Sleepersin hurja historia julkaistaan DVD:llä
Yömaito

**Yömaito** on maitoa, jossa on tavallista enemmän melatoniinia, mutta kuitenkin hyvin vähän verrattuna melatoniinitabletteihin. Melatoniinia erittyy maitoon yöllä, ja niinpä yömaito lypsetään ennen aamunkoittoa. 

Yömaidon vaikutuksia on tutkittu Kuopion yliopistossa, soveltavan eläintieteen ja eläinlääketieteen laitoksella. Tutkimus julkaistiin Ravintokatsauksessa, jota julkaisee maidon kulutusta edistävä Maito ja terveys ry.

## Kritiikkiä
Yömaidon hyödyistä ja tarpeellisuudesta ollut kiistaa, sillä yömaitoa tulisi juoda kohtuuttoman paljon saadakseen melatoniinia saman verran kuin yleisistä melatoniinitableteista. Esimerkiksi yömaitolitrassa on noin 100&nbsp;000 kertaa vähemmän melatoniinia kuin tyypillisissä melatoniinitableteissa (yömaidon pitoisuus noin 30&nbsp;pg/ml eli 30&nbsp;ng/l, melatoniinitablettien annostus noin 0,1-25&nbsp;mg. Tilapäiskäytössä melatoniiniannokset ovat hyvin suuria, mutta on havaittu, että vasta noin 100-kertainen annostus koe-eläimillä verrattuna yömaitoon tuotti unettavan vaikutuksen korkeapitoisiin tuotteisiin totuttuaan. Kokeissa on kuitenkin todettu yömaidolla olevan rauhoittava vaikutus ja olleen avuksi lieviin vaivoihin.

## Lähteet
Anukis

**Anukis** (tunnetaan myös nimillä Anka, Anqet ja Anuket) oli muinaisen Egyptin Niilin jumalatar, jota palvottiin vaihdellen koko Egyptissä. Anukiksen kultti oli alun perin lähtöisin Sudanista. Anukiksen palvonnan pääpaikkoija olivat kuitenkin Elefantinen saari ja Seheil. Anuket oli luomisen jumala Khnumin tytär ja samalla tämän vaimo, ja hänen tunnusmerkkinään oli korkeilla höyhenillä koristeltu kruunu. Jumalattaren kreikankielinen nimi on johdettu egyptiläisestä nimestä Anuket, joka on muodostettu verbistä "syleillä".

## Lähteet
*

### Viitteet
Peter Luccin

**Peter Bernard Luccin** (s. 9. huhtikuuta 1979 Marseille, Ranska) on ranskalainen jalkapalloilija, joka edustaa MLS:ssa pelaavaa FC Dallasia. Hän on pelipaikaltaan keskikenttäpelaaja.

Luccin aloitti ammattilaisuransa vuonna 1996 Cannesia, minkä jälkeen hän edusti myös kolmea muuta ranskalaista pääsarjaseuraa. Vuonna 2001 hän jatkoi uraansa Espanjassa, jossa hän pelasi kaikkiaan neljässä eri seurassa. Kun Luccinin sopimus espanjalaisen Zaragozan kanssa päättyi vuonna 2010, hän oli jonkin aikaa ilman seuraa käyden koeajalla sekä Skotlannin liigan Celticissä että Bundesliigan FC Kölnissä. Vuonna 2011 solmittu sopimus sveitsiläisen FC Lausanne-Sportin kanssa purettiin jatkuvien loukkaantumishuolien seurauksena. Luccin liittyi nykyiseen seuraansa joulukuussa 2012.

Luccin kuuluu  yhteen ranskalaisen jalkapalloilun menestyksekkäimmistä sukupolvista. Hän osallistui vuonna 1997 Malesiassa järjestettyihin alle 20-vuotiaiden maailmanmestaruuskilpailuihin nuorisomaajoukkueessa, jossa pelasi useita 1990-luvun lopun ja 2000-luvun alun ranskalaisia supertähtiä. Heidän joukossaan olivat muiden muassa Nicolas Anelka, Thierry Henry, William Gallas ja David Trezeguet. Luccin oli joukkueensa parhaita pelaajia tehden turnauksessa myös kaksi maalia. Toisin kuin maailmankuulujen pelitovereidensa Luccinin ei ole onnistunut lyödä itseään läpi A-maajoukkuetasolla.

Luccinia pidetään erinomaisena puolustavana keskikenttäpelaajana, joka tekee töitä laajalla säteellä. Luccin on kunnostautunut myös kovana taklaajana ja tämä näkyy myös kurinpitotilastoissa. Esimerkiksi seitsemän ensimmäisen Espanjassa pelaamansa pääsarjakauden aikana hänelle annettiin yhteensä 81 keltaista korttia ja 11 punaista korttia.   

## Lähteet
Succubus

**Succubus** (lat. *succumbere* - maata alla) oli keskiaikaisessa mytologiassa naispuolinen tai naisen hahmon ottanut demoni, joka vietteli unessa miehiä.Succubuksen uhriksi joutunut ei herännyt, mutta saattoi kokea aktin unessa. Succubusten uskottiin imevän miehistä joskus myös energiaa uuvuttaen uhrinsa lopulta kokonaan ja raviten sillä itseään. Noitavainojen oikeudenkäynneissä noituudesta epäiltyjä naisia syytettiin usein succubuksiksi tai paholaisen rakastajattariksi.

## Succubus populaarikulttuurissa
Succubukset ovat suosittu aihe myös nykyisessä populaarikulttuurissa. Esimerkiksi Dungeons & Dragons -roolipelimaailmassa succubukset ovat naispuolisia demoneja, joilla on lohikäärmemäiset siivet. Myös *[[World of Warcraft]]* -pelissä esiintyy succubuksia, jotka ovat yksi monista manaajavelhojen palvelijoista.

*Succubus* on Blood Ceremony Films -nimisen findie-elokuvaryhmän vuonna 2006 valmistunut elokuva. Tanskalaisyhtye Mew ja yhdysvaltalaisyhtye Massacre ovat tehneet laulun nimeltä ”Succubus”. Suomalainen black metal -yhtye Azazel on tehnyt kappaleen nimeltään ”Succubus seduce me”. M. A. Lovrettan luoman Lost Girl -sarjan päähenkilö on succubus.  

## Katso myös
*Lilith
*Incubus

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Paraldehydi

**Paraldehydi** on orgaaninen yhdiste, joka on huoneenlämmössä (20&nbsp;°C) olomuodoltaan väritöntä nestettä, jolla on tunnusomainen haju. Sen kemiallinen kaava on C6H12O3 ja rakennekaava (C2H4O)3. Paraldehydista käytetään myös nimityksiä *2,4,6-trimetyyli-1,3,5-trioksaani*, *parasetaldehydi* ja *p-asetaldehydi*.

Paraldehydin moolimassa on 132,16 g/mol, sulamispiste 12,6&nbsp;°C, kiehumispiste 124,5&nbsp;°C, tiheys 0,99 g/cm3, liukoisuus veteen 13&nbsp;°C lämpötilassa 12 g/100 ml, leimahduspiste 24&nbsp;°C c.c., itsesyttymislämpötila 235&nbsp;°C ja CAS-numero 123-63-7.

Paraldehydi on asetaldehydin kondensoitumistuote ja sitä valmistetaan käsittelemällä asetaldehydiä hapolla kloridisuolan kuten natriumkloridin tai sinkkikloridin läsnä ollessa ja jäähdyttämällä seosta 5&nbsp;°C:n lämpötilaan. Paraldehydiä käytetään puudutusaineena ja orgaanisessa synteesissä.

## Ympäristö- ja terveysvaikutukset

Lyhytaikainen altistus aineelle ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa.

## Lähteet

## Aiheesta muualla
*
*PubChem: Paraldehyde 
*Human Metabolome Database (HMDB): Paraldehyde 
*Kyoto Encyclopedia of Genes and Genomes (KEGG): Paraldehyde 
*ChemBlink: Paraldehyde
Roskalaina

**Roskalaina** on joukkolaina, jonka luottoluokitus on heikko eli Standard & Poor'sin luokitus BB+ tai Moody'sin luokitus Ba1 tai alhaisempi. Roskalainoihin liittyvien riskien johdosta niistä maksettava korko on yleensä korkeampi kuin muista velkapapereista.

Roskalaina syntyy, kun yritys, valtio tai kunta haluaa hakea lainaa. Tuolloin se laskee liikkeelle niin sanotun joukkovelkakirjalainan, jota nimitetään tavallisesti joukkolainaksi. Liikkeeseenlaskua eli lainan myyntiä sijoittajille hoitaa käytännössä yleensä pankki. Joukkolaina on siis yleensä jälkimarkkinakelpoinen. Lainasumma jaetaan velkakirjoiksi, joita sijoittajat voivat merkitä eli ostaa liikkeeseen laskun hoitavalta pankilta. Roskalainaksi joukkolaina taas muuttuu, jos sijoitusten riskejä arvioivat luottoluokitusyhtiöt katsovat, että lainaan liittyy merkittäviä riskejä.

Mitä enemmän sijoittajat epäilevät yrityksen, valtion tai kunnan kykyä maksaa velka takaisin, sitä korkeampaa korkoa tämä joutuu maksamaan lainalleen. Roskalainan ostaja ottaakin riskin siitä, että lainaa ei pystytä maksamaan takaisin, mutta saa vastineeksi parempaa tuottoa.

Osa varovaista sijoituspolitiikkaa noudattavista sijoittajista välttää sijoittamasta kohteisiin, jotka luokitusyhtiöt ovat arvioineet roskalainoiksi. Roskalainaluokkaan putoaminen ei kuitenkaan tarkoita, että kaikki sijoittajat karttaisivat lainoja. Osa sijoittajista pikemminkin suosii juuri roskalainoja niiden paremman tuoton takia.

## Lähteet
Chaîne des Rôtisseurs

**Confrérie de la Chaîne des Rôtisseurs** eli **Paistinkääntäjien Veljeskunta** on kansainvälinen, alkuaan ranskalainen, gastronominen järjestö. Sen päämaja on Pariisissa.

Järjestön historia ulottuu vuoteen 1248, jolloin Ludvig Pyhä antoi julistuksen erilaisten mestarikiltojen perustamisesta. Ranskan vallankumous keskeytti järjestön toiminnan aina vuoteen 1950 asti, jolloin se perustettiin uudelleen. Nykyään järjestö on levinnyt yli 80 maahan ja sillä on lähes 25&nbsp;000 jäsentä. 

Suomessa on runsas 90 kilpiravintolaa tai muuta Paistinkääntäjien hyväksymää kilpiyritystä, jotka voivat käyttää järjestön vaakunaa tarjoamansa ruoan ja palvelun korkean tason merkkinä.

Järjestön toiminta keskittyy muun muassa gastronomiaan, ruokakulttuurin vaalimiseen ja ruokailutapojen kunnioittamiseen. Järjestön tavoitteena on maailmanlaajuisesti saattaa yhteen gastronomiasta kiinnostuneet harrastelijat ja ammattilaiset. Toimintaan liittyy olennaisena osana myös juomat; viinit, vedet, viinat ja oluet.

## Katso myös

* Tornin Ritarit

## Lähteet

## Aiheesta muualla
*Chaîne des Rôtisseurs Finlande – Paistinkääntäjät ry (rotisseurs.fi)
*Chaîne des Rôtisseurs. Association Mondiale de la Gastronomie  (chainedesrotisseurs.com)
*Paikallisjärjestöt eli voutikunnat maailmankartalla
Erakkopiste

Topologiassa **erakkopisteellä** tarkoitetaan sellaista topologisen avaruuden X pistettä x, että jokin pisteen x ympäristö U ei sisällä muita pisteitä kuin x:n. 

Formaalisti: x on joukon A erakkopiste, jos x \in A ja on olemassa ympäristö U siten, että x \in U ja U \cap A = \{x\}.

Sanotaan, että joukko A, joka sisältyy avaruuteen X, on diskreetti, jos sen jokainen piste on erakkopiste. Samaten avaruus X on diskreetti, jos sen jokainen piste on erakkopiste.

## Esimerkkejä
* Jos A = \{1\} \cup [2, 3], niin alkio 1 on joukon A erakkopiste.

* Joukolla A = [0,1[ ei ole erakkopisteitä \mathbb{R}:ssa, koska kaikilla x \in A ja kaikilla r > 0 pätee (B(x, r) \cap A) \setminus \{x\} \neq \emptyset. Edellä B(x, r) on niin sanottu kuulaympäristö (ks. ympäristö). 

## Lähteet
* 
* 

### Viitteet
OpenWengo

**OpenWengo** on avoimen lähdekoodin yhteisö, joka kehittää WengoPhone-pikaviestintäohjelmaa. Yhteisöön kuuluu wiki, sähköpostilista, IRC-kanava, virheidenilmoitusjärjestelmä ja muita toimintoja.
Perhe on paras

**Perhe on paras** (*Family Ties*) on yhdysvaltalainen vuosina 1982–1989 tuotettu tilannekomediasarja. Sarjaa esitti NBC.

Sarja keskittyy ohiolaisen Keatonin perheen elämään. Perheeseen kuuluivat sarjan alussa vanhemmat Elyse (Meredith Baxter, sarjan teon aikaan Baxter-Birney) ja Steven (Michael Gross) sekä heidän kolme lastaan, Alex (Michael J. Fox), Mallory (Justine Bateman) ja Jennifer (Tina Yothers). Perheen isä johtaa televisioasemaa ja äiti työskentelee arkkitehtina. Sarjan kolmannella kaudella, keväällä 1985, perheeseen syntyi neljäs lapsi, Andrew. Monelle yhdysvaltalaissarjalle tyypillisesti (niin sanottu *soap opera rapid aging syndrome*) hahmo vanheni jo seuraavana vuonna esikouluikään ja tätä esitti tästä lähtien Brian Bonsall.

Keatonin perheen lisäksi sarjan hahmoihin kuului alusta alkaen myös perheen sosiaalisesti kömpelö, Malloryyn ihastunut naapuri Erwin "Skippy" Handelman (Marc Price). Vuonna 1985 esitetyissä jaksoissa hahmovalikoimaan liittyivät Malloryn poikaystävä Nick Moore (Scott Valentine) ja Alexin tyttöystävä Ellen Reed (Tracy Pollan, josta tuli myöhemmin Alexia esittäneen Michael J. Foxin vaimo). Ellenin jälkeen Alex seurusteli sarjan viimeisinä vuosina Courteney Coxin esittämän Lauren Millerin kanssa.

Keatonin perheen vanhemmat ovat vasemmistolaisesti ajattelevia demokraatteja (nuoruudessaan he olivat kuuluneet hippiliikkeeseen), kun taas perheen vanhin poika Alex, josta muodostui lopulta sarjan keskeisin hahmo, on konservatiivinen, talousorientoitunut republikaani. Suuri osa sarjan huumorista juonsi juurensa tästä asetelmasta. Alex ihaili erityisesti presidentti Richard Nixonia, jonka kuvan hän on asettanut sänkynsä yläpuolelle, sekä presidentti Ronald Reagania, toimittaja William F. Buckley nuorempaa ja taloustieteilijä Milton Friedmania. Valmistuttuaan high schoolista hän pääsi opiskelemaan taloutta ja saatuaan korkeakoulututkinnon hän päätyi sarjan lopussa työskentelemään Wall Streetille.

*Perhe on paras* poiki vuonna 1988 spin-offin *Day by Day*, joka ei kuitenkaan menestynyt erityisen hyvin. Sen viimeinen jakso esitettiin kesäkuussa 1989, runsas kuukausi emosarjan päättymisen jälkeen. Sarja keskittyi Steven Keatonin opiskeluaikaisen kämppäkaverin Brian Harperin ja tämän perheen elämään. Myös toinen spin-off, Nick Mooreen keskittyvä *The Art of Being Nick*, oli suunnitteilla, mutta siitä tuotettiin lopulta vain pilottijakso.

Sarja oli 1980-luvun suosituimpia yhdysvaltalaisia komediasarjoja muun muassa sarjojen *[[The Cosby Show]]* ja *[[Terveydeksi]]* ohella. Ronald Reagan kertoi 1980-luvulla, että *Perhe on paras* oli hänen suosikkisarjansa televisiossa.

## Aiheesta muualla
*The Museum of Broadcast Communications
Kevyt osasto 5 (talvisota)

**Kevyt osasto 5** oli suomalainen joukkoyksikkö, joka taisteli talvisodassa 1939–1940. Sen miehistö oli koottu pääosin Hämeen läänin alueelta. Osasto perustettiin ylimääräisten harjoitusten yhteydessä Aulangolla ja se taisteli muun muassa
*Perkjärvellä
*Kattilaojala
*Summassa
*Muolaanjärvellä
*Hemijoella
*Kääntymässä
Kevyt osasto 5 kotiutettiin 27.5.1940
Isaac Stern

**Isaac Stern** (21. heinäkuuta 1920 Kremenets, Puola (nykyään Ukrainaa) – 22. syyskuuta 2001 New York) oli yhdysvaltalainen viulisti. Hän muutti San Franciscoon Ukrainasta perheensä mukana kymmenen kuukauden ikäisenä. Saatuaan alkeisopetusta äidiltään hän aloitti viuluopintonsa San Franciscon konservatoriossa vuonna 1928. Vuodesta 1931 hän sai Louis Persingerin opetusta, mutta jatkoi vuodesta 1932 taas konservatoriossa Naoum Blinderin oppilaana. Ensikonserttinsa hän antoi vuonna 1936 soittaen Saint-Saënsin 3. viulukonserton Pierre Monteuxin johtaman San Franciscon sinfoniaorkesterin solistina.

Sternin viulutaide kuuluu 1900-luvun merkittävimpiin. Hänen tyylinsä katsottiin olevan tasapainoinen kompromissi Jascha Heifetzin teknisesti rikkeettömän, mutta emotionaalisesti etäisen, ja Fritz Kreislerin lämpimän romanttisen, mutta välillä suuria vapauksia ottavan soiton väliltä.

Pitkän uransa aikana Stern esitti oikeastaan koko viulukirjallisuuden laidasta laitaan. Hän on levyttänyt kaikki klassiset viulukonsertot, useat moneen kertaan. Hänet muistetaan myös *[[Viulunsoittaja katolla (elokuva)|Viulunsoittaja katolla]]* -elokuvan viulusoolon esittäjänä.

Stern avusti mielellään nuoria lahjakkaita muusikoita heidän uransa alussa. Tällaisia Sternin löytöjä olivat muun muassa sellisti Yo-Yo Ma sekä viulistit Itzhak Perlman ja Pinchas Zukerman.

Sternin lempisoitin oli "Ysaye" Guarneri del Gesù.

## Lähteet

## Aiheesta muualla
*
Asaf

**Asaf** tai **Aasaf** on Raamatun Vanhan testamentin henkilö, joka eli Israelin kuningas Daavidin aikana. Hän oli Geersomin sukuun kuuluva leeviläinen ja toimi Jumalan ilmestysmajassa ja temppelissä laulunjohtajana. Psalmien kirjassa on suuri määrä Asafin nimiin pantuja psalmeja.

Asaf mainitaan Ensimmäisessä aikakirjassa kahdessa kohdin:

:*"Osan leeviläisistä Daavid pani huolehtimaan laulusta Herran pyhäkössä sen jälkeen kun liitonarkku oli asetettu sinne. He palvelivat laulajina pyhäkköteltan, Jumalan asumuksen, edessä, kunnes Salomo rakensi Jerusalemiin Herran temppelin. -- Seuraavassa luetellaan temppelilaulajat ja heidän jälkeläisensä: -- Hemanin oikealla puolella seisoi hänen kumppaninaan Asaf, Berekjan poika."* (1. Aik. 6:16–18, 24)

:*"Daavid määräsi muutamia leeviläisiä suorittamaan palvelusta Herran arkun edessä ja ylistäen laulamaan Herran, Israelin Jumalan, kiitosta. Heidän johtajanaan oli Asaf, ja hänestä seuraavana oli Sakarja. -- Asaf helisytti symbaaleja, ja papit Benaja ja Jahasiel puhalsivat koko ajan torvea Jumalan [[liitonarkku|liitonarkun]] edessä."* (1. Aik. 16:4–6)

## Katso myös
* Ilmestysmaja
* Jerusalemin temppeli
* Psalmit
Hypnotize

**Hypnotize** on System of a Downin viides albumi ja toinen osa Mezmerize/Hypnotize-kaksoisalbumista. Albumi julkaistiin 22. marraskuuta 2005, kuusi kuukautta Mezmerizen jälkeen. Albumi nousi Suomen virallisen listan sijalle 1.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Serj Tankian – laulu, kosketinsoitin, theremin
* Daron Malakian – laulu, kitara
* Shavo Odadjian – bassokitara, taustalaulu
* John Dolmayan – rummut, lyömäsoittimet

### Tuotanto
* Rick Rubin – tuottaja
* Daron Malakian – tuottaja
* David Schiffman – äänittäjä
* Andy Wallace – miksaaja
* Vartan Malakian – grafiikka
* Brandy Flower – design

## Arvostelut
* AbsolutePunk: 91%
* Allmusic: 
* Desibeli.net: 
* Imperiumi: 8/10
* Metacritic: 78/100
* Rolling Stone: 
* Soundi: 
* Sputnikmusic: 

## Lähteet
I Walk the Line (yhtye)

__NOTOC__
**I Walk The Line** oli vuonna 2003 perustettu suomalainen melankolista punkrockia soittanut yhtye. Yhtyeen jäsenet ovat aikaisemmin tunnettuja muista yhtyeistään, kuten Wasted, Manifesto Jukebox ja Hero Dishonest.

Kitaristi Jani Koskinen pyörittää Combat Rock Industry -levy-yhtiötä yhdessä Janne Tammisen (Endstand) kanssa.

Yhtye ilmoitti lopettavansa toimintansa joulukuussa 2015 ja teki jäähyväiskeikkansa huhtikuussa 2016.

## Viimeinen tunnettu kokoonpano
* Ville Rönkkö – laulu, basso
* Antti Rönkkö – kitara
* Jani Koskinen – kitara
* Jussi Kenttämaa – rummut
* Anna Pirkola – kosketinsoittimet

### Entiset jäsenet
* Antti Luukkainen – rummut

## Julkaisut

### Studioalbumit
* 
* 
* 
* 

### Singlet
* ”Black Wave” (2008)
* ”Neon Lights” (2010)
* ”Sleepwalking (To the End of the World)” (2010, promo)

### EP:t
* 

### Musiikkivideot
* ”Demons Are Forever” (2004)
* ”When I’m Gone” (2006)
* ”Black Wave” (2008)
* ”Neon Lights” (2010)

## Lähteet

## Aiheesta muualla
* Viralliset sivut 
*
Hollo ja Martta

**Hollo ja Martta** ovat kansantarinoiden mukaan kaksi jättiläistä, jotka rakensivat Hollolan keskiaikaisen harmaakivikirkon. Hollon ja Martan mukaan on nimetty Renkomäellä moottoritien varrella sijaitseva kahdesta kivipaadesta koostuva veistos.

## Hollo ja Martta -festivaali

Hollo ja Martta ovat myös antaneet nimensä kansainväliselle kansantanssi- ja musiikkifestivaalille, joka pidetään vuosittain loka-marraskuussa. Festivaalin järjestää Hollolan Nuorisoseura, joka on Suomen tunnetuimpia kansantanssiseuroja. Festivaali kuuluu kansainvälisten CIOFF-festivaalien joukkoon. 

Vuonna 2010 tapahtuma järjestettiin 31.10.-7.11.2010. Konsertteja oli kaikkiaan 54. Festivaalille saapui esiintyjiä Puolaa Lublinista FOLK SONG and DANCE COMPANY "Lublin" , Turkin Istanbulista Üftuder-ryhmä, Slovakiasta kansanmusiikki- ja tanssiyhtye Trencan, Valko-Venäjän Minskistä Chabarok-ryhmä ja Espanjan Ourensesta Quiexumes dos Pinos -ryhmä. Konsertteja oli Hollolan lisäksi Lahdessa sekä lähialueen kunnissa. Kyseessä on lasten festivaali.

Vuonna 2011 festivaali pidettiin 31.10-5.11.

## Aiheesta muualla
*Hollo ja Martta -festivaali 
*Hollo ja Martta 2003 ja 2005 kuvia 
*Etelä-Suomen Sanomat: http://www2.ess.fi/galleria/main.php?g2_itemId=2758 Hollo ja Martta töhrittu EU-kokouksen alla, Vili Lindström
NP-täydellisyys

Laskennallisen kompleksisuuden teoriassa **NP-täydelliset** ongelmat ovat laskennallisesti erittäin vaativia ongelmia. Ne ovat luokan NP (epädeterministisellä Turingin koneella polynomisessa ajassa ratkeavien ongelmien joukko) vaikeimmat ongelmat. Polynomiaikaisen ratkaisun löytyminen NP-täydelliseen ongelmaan deterministisellä Turingin koneella (tai millä tahansa nykyisellä tietokoneella) johtaisi polynomiaikaisen ratkaisun olemassaoloon kaikille muillekin luokan NP ongelmille. Tämä tarkoittaisi sitä, että P=NP, eli kaikki epädeterministisellä Turingin koneella polynomisessa ajassa ratkeavat ongelmat ovat myös deterministisellä Turingin koneella polynomisessa ajassa ratkeavia.

NP-täydellisten ongelmien ratkaisemiseen tunnetaan ainoastaan eksponentiaalisen ajan vieviä algoritmeja. Yleisesti asiantuntijat ovat sitä mieltä, että P≠NP. Tätä ei kuitenkaan ole pystytty todistamaan. Jos P≠NP, avoin ongelma on myös, onko luokan NP kaikille ongelmille olemassa jokin ratkaisu, joka vie vähemmän kuin eksponentiaalisen ajan.

Tunnettuja NP-täydellisiä ongelmia ovat mm. kauppamatkustajan ongelma, Hamiltonin polun tai piirin löytäminen verkosta, lauselogiikan toteutuvuusongelma ja verkon väritys.
Viktor Grišin

**Viktor Vasiljevits Grišin** (18. syyskuuta 1914 – 25. tammikuuta 1992) oli neuvostoliittolainen kommunistipoliitikko ja politbyroon jäsen.

Grišin oli rautatietyöläisen poika ja kotoisin Serpuhovista Moskovan eteläpuolelta, jossa hän työskenteli rautatieinsinöörinä 1930-luvulla ennen poliittisen uransa alkua. Hän nousi keskuskomiteaan 1952 ja politbyroon varajäseneksi 1961 ja täysjäseneksi 1971.

Hänet tunnettiin kovan linjan kommunistina ja toimi kommunistipuolueen johtajana Moskovassa vuosina 1967–1985. Grišin hävisi Neuvostoliiton pääsihteerin valinnassa vuonna 1982 Juri Andropoville. Hän pakotti vakavasti sairaan Konstantin Tšernenkon äänestämään vaaleissa syksyllä 1984. Gorbatšov erotti Grišinin asemastaan Moskovan puoluejohtajana vuonna 1985, ja nimitti hänen tilalleen Boris Jeltsinin, sekä politbyroosta seuraavana vuonna. Kansanedustajana hän jatkoi vuoteen 1987 asti.

## Lähteet
Joseph Siffred Duplessis

**Joseph Siffred Duplessis** (22. syyskuuta 1725 Carpentras Vaucluse, Ranska – 1. huhtikuuta 1802 Versailles, Ranska) oli ranskalainen taidemaalari.

Duplessis maalasi erityisesti muotokuvia, esimerkiksi useita muotokuvia Ranskan kuninkaasta Ludvig XVI:sta ja saksalaisen säveltäjän Christoph Willibald Gluckin muotokuvan. Ura lähti käyntiin muotokuvamaalarina vasta kun hän oli esitellyt teoksiaan Pariisin salongissa.

## Lähteet

## Aiheesta muualla
Herodion

**Herodion** oli Herodes Suuren rakennuttama linnoitettu palatsi, joka sijaitsi kukkulalla Jerusalemin eteläpuolella. Herodion on liitetty Jebel Fureidis-nimiseen kukkulaan Israelin hallitsemalla Palestiinan länsirannalla ja paikalta on tehty useita arkeologisia löytöjä.

## Sijainti

Herodion on liitetty Jebel Fureidis-nimiseen kukkulaan noin 4 kilometriä Betlehemin kaupungista kaakkoon lähellä Tekoaa. Paikka on Juudean kukkuloiden itäjuurella Juudean autiomaan reunalla. Itse Herodion käsittää paitsi kukkulan, mutta myös alemman Herodionin sen vieressä.

## Historia

Herodionin rakennutti Juudean kuningas Herodes hänen jouduttuaan pakenemaan Jerusalemista Masadaan vuonna 40 ennen ajanlaskun alkua. Jerusalemista hänet oli karkottanut parthialaisten kanssa liittoutunut Antigonos, kun taas roomalaiset tukivat Herodesta. Herodesin onnistui myöhemmin voittaa Antigonos ja voittonsa jälkeen hän alkoi suurin piirtein vuoden 28 eaa. paikkeilla rakennuttaa itsensä mukaan nimeämäänsä Herodionia. Paikan sanottiin sijaineen 60:n stadian eli noin 10 kilometrin päässä Jerusalemista etelään. Josephus mainitsee, että linnoitus rakennettiin ennestään olemassaolleelle kukkulalle, jota tehtiin korkeammaksi siirtomaalla. Linnoituksen pyöreälle ja tornein varustetulle muurille kukkulalla johti 200 marmoriaskelmaa. Paikalle tuotiin vettä akveduktilla. Josephus mainitsee myös, että Herodes itse haudattiin Herodionille.

Ensimmäisen juutalaissodan aikana Herodion oli yksi viimeisistä seloottien hallussaan pitämistä tukikohdista. Josephus mainitsee paikan antautuneen roomalaisten piirityksen jälkeen, mutta arkeologisten löytöjen perusteella paikan tiedetään kärsineen merkittäviä tuhoja tulipalossa. Toisen juutalaissodan aikana se oli Simon bar Kokhban hallinnon piirikunnallinen keskus. Bysantin valtakunnan kaudella kukkulalle rakennettiin luostari.

## Arkeologia
Alempi Herodion käsittää useiden Herodin valtakaudella rakennettujen rakennusten jäänteitä, joihin lukeutuvat esimerkiksi suuri palatsi puutarhoineen, kylpylä, sekä asuinrakennuskia vierailijoille ja virkamiehille. Osan päälle rakennettiin sittemmin muita rakennuksia Bysantin valtakunnan aikana. Palatsi oli neliönmuotoinen muurien ympäröimä rakennus. Kylpylä oli rakennettu roomalaisen esimerkin mukaisesti ja siihen kuului apodyterium, caldarium ja tepidarium. Kukkulalla on aikanaan kahden muurin suojaama linnoitus. Linnoituksen keskellä ol iaikanaan rakennus ja piha-alue. Nykyisin rakennuksen paikalla on vain kuoppa. Kukkulan alla on juutalaissotien aikana rakennettuja tunneleita ja Herodin aikaisia vesisäiliöitä. Herodin mausoleumiin liitetyt jäänteet löysi kukkulan Jerusalemin puoleiselta rinteeltä Ehud Netzer vuonna 2007. Juutalaissotien ajan kapinalliset olivat ilmeisesti purkaneet rakennuksen lähes kokonaan.

## Lähteet

## Aiheesta muualla
Jukka Pietiläinen

**Jukka Pietiläinen** (s. 1966) on yhteiskuntatieteiden tohtori sekä Vasemmistofoorumin toiminnanjohtaja. Aikaisemmin hän on työskennellyt tutkijana Tampereen yliopiston tiedotusopin laitoksella (1994–2007) ja Helsingin yliopiston Aleksanteri-instituutissa (2007–2015). Pietiläinen toimi Suomen esperantoliiton puheenjohtajana vuosina 1994–1998. Hän on tutkinut Venäjän tiedotusvälineitä, ulkomaan uutisia ja kansainvälisiä uutisvirtoja. Hän on kirjoittanut artikkeleita myös esperantosta ja esperantokirjallisuudesta.  

## Lähteet

## Aiheesta muualla
*Jukka Pietiläisen kotisivut
Le Devin du village

**Le Devin du village** (Kylän tietäjä) on valistusfilosofina tunnetun Jean-Jacques Rousseaun säveltämä ooppera (laulunäytelmä), yksinäytöksinen intermedio ().

Teos sai kantaesityksensä Ranskan hovissa Fontainebleaun linnassa 18. lokakuuta 1752. Kuningas Ludvig XV piti teoksesta niin suuresti, että tarjosi Rousseaulle eläkettä, mistä tämä kieltäytyi. Menestyksestä huolimatta *Le Devin du village* jäi Rousseaun ainoaksi valmistuneeksi oopperaksi. Hänen toinen oopperansa *Dafnis ja Khloe* (julkaistu 1779) on keskeneräinen.

Teoksesta julkaistiin Charles Burneyn laatima englanninkielinen versio nimeltä *The Cunning Man*, joka esitettiin ensimmäistä kertaa Lontoossa vuonna 1762.

12-vuotiaan Mozartin säveltämän oopperan *[[Bastien und Bastienne|Bastien ja Bastienne]]* libretto oli laadittu parodioimaan Rousseaun oopperaa ja ylimalkaan silloisen oopperan pastoraali-suuntausta, jota Rousseaun teos edustaa.

## Lähteet

## Aiheesta muualla
*Teoksen libretto. 
*Teoksen partituuri.
Desimaaliluku

**Desimaaliluvut** ovat kymmenjärjestelmään perustuva tapa merkitä reaalilukuja tai niiden likiarvoja. Desimaalilukuina merkitään tavallisesti varsinkin sellaisia lukuja, jotka eivät ole kokonaislukuja. Merkinnän muodostavat kokonaisosa, joka on suurin kyseistä lukua pienempi kokonaisluku, desimaalierotin (desimaalipilkku tai -piste) sekä sen jäljessä olevat numerot, joista ensimmäinen tarkoittaa kymmenesosia, toinen sadasosia, kolmas tuhannesosia ja niin edelleen. Esimerkiksi 2,522 merkitsee: kaksi kokonaista, viisi kymmenesosaa, kaksi sadasosaa ja kaksi tuhannesosaa.

Desimaalierottimena käytetään monissa maissa, muun muassa Ranskassa ja Suomessa, vakiintuneesti pilkkua, mutta toisissa, esimerkiksi Yhdysvalloissa, sen sijaan pistettä. Esimerkiksi luku 1/10 eli yksi kymmenesosa merkitään tämän mukaisesti desimaalilukuna joko 0,1 tai 0.1. Yleinen paino- ja mittakonferenssi (CGPM) vahvisti vuonna 1948 ja uudestaan vuonna 2003, että molemmat merkintätavat ovat kansainvälisesti hyväksyttäviä.

Murtoluku voidaan esittää päättyvänä desimaalilukuna vain, jos sen nimittäjä ei supistamisen jälkeen ole jaollinen muulla alkuluvulla kuin 2:lla tai 5:llä. Esimerkiksi 1/2 on desimaalilukuna 0,5 ja 1/5 on 0,2. Tällainen murtoluku voidaan nimittäin laventaa siten, että sen nimittäjä on jokin 10:n potenssi. Muussa tapauksessa murtoluku voidaan muuntaa päättymättömäksi jaksolliseksi desimaaliluvuksi, jossa tietty numero tai numerojono toistuu loppumattomiin. Esimerkiksi 1/3 on 0,333... ja 1/11 on 0,090909... Päättymätön desimaaliluku merkitsee itse asiassa päättymätöntä sarjaa, jonka termit ovat sellaisia murtolukuja, joiden nimittäjänä on jokin kymmenen potenssi: esimerkiksi 1/3 = 3/10 + 3/100 + 3/1000 + 3/10000 + ... Tämä toistuva numerojono eli jakso kuitenkaan aina ala heti desimaalipilkun jälkeen, vaan esimerkiksi 1/6 on 0,16666... Kääntäen jokainen jaksollinen desimaaliluku voidaan muuntaa murtoluvuksi. Sitä vastoin irrationaaliluvut ovat päättymättömiä jaksottomia desimaalilukuja.

## Katso myös
*Liukuluku

## Lähteet
Ruotsin valtiopäivävaalit 2002

**Ruotsin valtiopäivät 2002** järjestettiin 15. syyskuuta 2002. Vaalien suurin voittaja oli Sosiaalidemokraattinen puolue, joka sai 144 paikkaa.

## Vaalitulokset

## Aiheesta muualla

## Lähteet
Jonne Hjelm

**Jonne Hjelm** (s. 14. tammikuuta 1988 Tampere) on uransa lopettanut suomalainen jalkapalloilija, joka edusti urallaan Tampereen Ilvestä, Tampere Unitedia, Valkeakosken Hakaa ja saksalaista SV Wehen Wiesbadenia. Hänen pelipaikkansa oli hyökkääjä. Hjelm on 1980–1990-luvulla pelanneen suomalaisen maajoukkuejalkapalloilijan ja jalkapallovalmentajan Ari Hjelmin poika. Hjelm lopetti uransa tammikuussa 2017 ilmoittaen päätöksensä syyksi motivaation puutteen. 

## Saavutukset
*Suomen mestaruus 2007
*Suomen Cup 2007
*Liigacup 2009

## Lähteet
Leslie Orgel

**Leslie Eleazer Orgel** (12. tammikuuta 1927 Lontoo – 27. lokakuuta 2007 San Diego) oli brittisyntyinen kemisti, joka toimi kemiallisen evoluution professorina Kalifornian yliopistossa. Hän tuli kuuluisaksi avustaan ligandikenttäteorian (*ligand field theory*) kehittämisessä. Teoria käsittelee kompleksiyhdisteiden rakenteita.

1970-luvulla Orgel ehdotti panspermiahypoteesin, jonka mukaan alkukantaisimmat elämänmuodot eivät syntyneet maassa vaan tulivat muualta meteoriittien mukana. Laslie Orgel synnytti elämän syntyyn liittyvissä tutkimuksissa melko kylmässä vetysyanidista puriineja. Orgel ja Stanley Miller ehdottivat, että ensimmäinen esielollinen ja itseään kahdentava systeemi olisi koostunut RNA:ta yksinkertaisemmasta PNA:sta (*Peptide Nucleic Acid*). Orgel kehitti myös kuuluisaksi lausahdukseksi nousseen ”Orgelin lain”: ”Evoluutio on viisaampi kuin sinä olet”.

Kirjassaan *The Origins of Life* Orgel kehitti määritelmän täsmennetty monimutkaisuus, joka kuvaa kriteeriä, joka erotti elävän elottomasta. 

## Julkaisut
*Leslie E. Orgel, *An Introduction to Transition-Metal Chemistry. The Ligand Field Theory*, 1961
*Leslie E. Orgel, *The Origins of Life: Molecules and Natural Selection*, 1973
*Leslie E. Orgel and Stanley L. Miller, *The Origins of Life on the Earth*, 1974

## Aiheesta muualla
*Leslie Orgelin kotisivut
Vigesimaalijärjestelmä

**Vigesimaalijärjestelmä** on lukujärjestelmä, jonka kantaluku on 20. Ihmisellä on normaalisti yhteensä kaksikymmentä sormea ja varvasta. 20 on myös viiden ja neljän tulo.

## Käyttö
Jotkut nykyisten kielten sanat kuten ranskan *quatre-vingts* voivat olla vigesimaalijärjestelmän jäänteitä. Vaikka monissa eurooppalaisissa kielissä lukua 20 tarkoittava sana poikkeaa muista lukusanoista ja sama toistuu kahdenkymmenen kerrannaisissa, vigesimaalijärjestelmä ei ole käytössä.

Erään tutkimuksen mukaan noin 10&nbsp;% amerikkalaisista intiaaniheimoista käytti vigesimaalijärjestelmää.

Japanilaisilla ainuilla on käytössään vigesimaalijärjestelmä.

Mayojen ja asteekkien lukujärjestelmien kantaluku oli 20.

## Merkitseminen
Vigesimaalijärjestelmässä saatetaan käyttää kahtakymmentä erilaista numeraalia tai lukusymbolia kuvaamaan lukuja yhdestä kahteenkymmeneen. Toinen tapa ilmaista luvut on käyttää lukuja 0–9 ja aakkosia. Tällä tavalla ilmaistuna luku kymmenen kirjoitetaan A20 (20 ilmaisee tässä kantalukua) ja 19 J20. I-kirjain voidaan hypätä yli ykköseen sekoittamisen estämiseksi, jolloin 18 kirjoitetaan J20 ja 19 K20. Luku 20 kirjoitetaan 1020.

## Murtoluvut
Murtoluvut voivat päättyä vigesimaalijärjestelmässä vain, jos ne päättyvät desimaalijärjestelmässä.

## Lähteet